V. - XVII. század

[44] KORÁN
Fiacskám! Ha az akár egy mustármag súlya is lenne, és legyen egy sziklában, vagy az egekben, vagy a földön, - Allah előhozza azt. Allah éleselméjű és [mindenről] tud.
Fiacskám! Végezd el az istentiszteletet és parancsold, ami helyénvaló, és tiltsd meg, ami elvetendő! És viseld türelmesen, ami ér. Így határozott [Ő] szilárdan a dolgokról.
És ne fordítsd el az arcodat megvetően az emberekről, és ne járj elbizakodottan a földön. Allah senkit sem szeret, aki öntelt és dicsekvő.
Tarts mérsékletet a járásodban és halkítsd le a hangodat! A legkellemetlenebb hangja, bizony, a szamárnak van!
[Hüd] azt mondta: "A tudás csupán Allahnál van. Én [csak] átadom nektek az üzenetet, amire a küldetésem szól. Ám úgy látom, hogy tudatlan nép vagytok."
Fordította: Simon Róbert

Korán - A Korán világa
(Szerkesztette: Puskás Ildikó, Helikon, Budapest, 1994.) 293., 362. o.