V. - XVII. század

[72] LYLY: A KÉT TUDÓS NŐVÉR
Van ezen a szigeten is két híres egyetem, az egyik Oxford, a másik Cambridge - mindkettő valamennyi tudományág, a teológia, a természettudomány, a jogtudomány művelésére és mindenféle kutatásra - vetekednek ezek az összes egyetemekkel kereszténységszerte.
Jártam én mindegyikre és annyira szeretem mindkettőt, hogy nem óhajtok vitába szállni, melyik a legjobb Angliában, az egész világon a legjobbnak tartom őket, annyit megengedve, hogy Oxfordban a kollégiumok sokkal pompásabbak, Cambridgeben pedig a városi házak pazarabbak; de a tudomány nem rejtőzik sem az egyik város szabad köveiben, sem a másik város fényes utcáiban, hiszen mindkettőből naponta nagytudományú emberek indulnak az ország kormányzására, oktatni az egyszerű népet ismeretekre, minden foglalkozásban jót tenni mindenkivel. És hanyagoljuk el, ne vizsgáljuk, melyik a felsőbbrendű; hogy egyiknek sincs párja; azt sem kell vizsgálni, melyik a legrégibb, vagy hogy más olyan híres-e?
Fordította: Gál István

Világirodalmi antológia II. kötet
(Szerkesztette: ifj. Horváth János és Kardos Tibor,
Tankönyvkiadó, Budapest, 1952.) 463. o.