i. e. III. évezred - i. sz. V. század

[31] MARTIALIS: NYÁRI VAKÁCIÓ

Tanítómester, kíméld egyszerű nyájad! Sok-sok sörényes urfi lesz tanítványod, s ki fényes asztalt tart, kegyébe vesz mindjárt: nagyobb sereglet nem sereglett sűrűbben körül sosem, se számolót, se gyorsírót. Fehéren izzva tűz Oroszlán csillagkép, szomjas kalászt tikkaszt a július forrón. Szunnyadjon most a szörnyű szkítha szíjostor, mely tépte-marta calaenaei Marsyast; pedagógusok pálcái, vészes vesszői október-idusig heverjenek sutban: eleget tanultunk, hogyha nyáron játszottunk. Fordította: Kárpáthy Csilla

A régi Róma napjai
(Válogatta: Szepessy Tibor, Gondolat, Budapest, 1968.) 89. o.