i. e. III. évezred - i. sz. V. század

[1] A SUMÉROK CSALÁDI TÖRVÉNYEI
Mindörökre a jövendő időkben:

1. Ha a kiskorú fiú azt mondja az apjának: "Nem vagy az apám", el kell hagynia a házat, földet, kertet, vagyont és rabszolgákat, továbbá kopaszra kell őt nyírni, rásütni a [rab]szolgaság bélyegét, és el kell adni ezüstpénzért.
2. Ha a kiskorú fiú azt mondja az anyjának: "Nem vagy az anyám", el kell hagynia a közösséget, le kell vágni a haját kopaszra, és a házi gazdaságból ki kell őt zárni.
3. Ha az apa azt mondja a fiának: "Nem vagy a fiam", veszítse el házát és gazdagságát.
4. Ha az anya azt mondja a fiának: "Nem vagy a fiam", veszítse el a házát és a felszerelését.

Fordította: Komoróczy Géza

Történelmi olvasókönyv I. - Forrásszemelvények
(Szerkesztette: Hahn István, Tankönyvkiadó, Budapest, 1980.) 21. o.